Põltsamaa linnuse kaev
Põltsamaa linnuse kaev on muistis Jõgeva maakonnas Põltsamaa linnas Põltsamaa ordulinnuses. Kaev rajati hinnanguliselt 16. või 17. sajandil ning oli kasutuses II maailmasõjani. Pärast sõda kaeti purustatud kaev ehituspaneeliga ja pinnasega. Kaev avastati 2023. aasta kevadel linnusehoovi haljastustööde käigus. Leiuga seotud arheoloogilisi välitöid korraldas kohapeal arheoloog Mihkel Tammet.